stanford-oval/wikipedia huggingface dataset:
Kallikrates-suunnitelma

Kreikan alueet, alueyksiköt ja kunnat Kallikrates-suunnitelman mukaisesti.
Kallikrates-suunnitelma (kreik. Πρόγραμμα Καλλικράτη, Prógramma Kallikráti) oli Kreikassa vuoden 2011 alusta toteutettu aluehallintouudistus. Ylemmälle aluehallintotasolle perustettiin seitsemän hajautetun hallinnon aluetta, joihin Kreikan 13 aluetta kuuluvat. Aiemmat prefektuurit lakkautettiin ja korvattiin alueyksiköillä. Hajautetun hallinnon alueet saivat osan prefektuurien vanhoista tehtävistä. Uudistus on saanut nimensä antiikin kreikkalaisen arkkitehti Kallikrateen mukaan.
Kreikan talouskriisin seurauksena maan hallitus myös yhdisti lukuisia kuntia valtiontalouden tasapainottamiseksi. Kuntien määrä vähennettiin 1 034:stä kunnasta 325:een. Myös alue- ja kunnallisvaalien väliä kasvatettiin neljästä vuodesta viiteen vuoteen, jolloin ne voitiin järjestää samaan aikaan europarlamenttivaalien kanssa.
Kallikrates-suunnitelman tekemiin uudistuksiin tehtiin muutoksia vuonna 2019 Kleisthenes I -suunnitelmassa.
Pyöriäsuo

Pyöriäsuo on suo Lappeenrannan Yllikkälässä. Se sijaitsee sähköasemalle menevän tien varressa. Suolla ei juurikaan ole puita, joitakin harvakseltaan kasvavia kitukasvuisia mäntyjä ja koivuja, sekä tupasvillaa ja suopursua. Sen keskellä on avovesi, joka on muodoltaan pyöreä ja halkaisijaltaan muutamia kymmeniä metrejä. Suota ei ole ojitettu ja se on luokiteltu metsälain (10 §) tarkoittamaksi erityisen tärkeäksi elinympäristöihin
kuuluvaksi vähäpuustoisena suona.
Ranta-Koivisto

Ranta-Koivisto on yksi Kangasalan osa-alueista ja kaupunginosa 11 kaupungin keskustan lounaispuolella. Siellä sijaitsee muutamia järviä kuten Kirkkojärvi, Ahuli ja Roine.
Kannisto (Kerava)

Kannisto on asuinalue Savion kaupunginosassa Keravan keskustan eteläpuolella. Pohjoisessa se rajoittuu Keravantiehen ja Sompioon, idässä päärataan ja Alikeravaan, etelässä Savioon ja lännessä Tuusulaan.
Kannisto koostuu pääosin rakennetusta pientaloalueista lukuun ottamatta Kannistonkadun pohjoispuolella olevaa kerrostaloista koostuvaa aluetta. Kanniston halki Saviontieltä Marttilankadulle Saviolle kulkee paikallinen kokoojakatu Kannistonkatu, jota pitkin kulkee Helsingin seudun liikenteen linja-autoja.
Ympäristö on vehreää ja alueella on runsaasti kevyen liikenteen väyliä, kuten Saviontaival joka toimii pohjoisen ja eteläläisen Keravan kevyen liikenteen pääreittinä. Saviontaipaleelle on suunniteltu myös yksisuuntaisia pyöräkaistoja. Saviontaipaleen varrella sijaitsee myös Kannistonpuisto jossa on hiekkakenttä, koripallokenttä sekä aidattu leikkipuisto.
Palvelut

Kanniston palvelut koostuvat ympäri vuorokauden palvelevasta Alepa-myymälästä.
Alueella sijaitsee Keravan ainoa ruotsinkielinen alakoulu ja kaksi päiväkotia.
Kannistonkadulla sijaitsee huoltoasema johon sisältyy myymälä, kahvio, ravintola sekä Veikkauspiste.
Jalkapallo kesäolympialaisissa 2000

Vuoden 2000 kesäolympialaisten jalkapalloturnaus Sydneyssä oli miesten 22. virallinen olympiaturnaus. Naisten turnaus pidettiin toista kertaa.
Mitalit

| 0 | 1 | 2 | 3 |
| --- | --- | --- | --- |
| Laji |  Kulta |  Hopea |  Pronssi |
| Miesten turnaus |  Kamerun |  Espanja |  Chile |
| Naisten turnaus |  Norja |  Yhdysvallat |  Saksa  |
Kilpailupaikat

| Sydney | Sydney | Canberra |  |
| --- | --- | --- | --- |
| Olympic Stadium | Sydney Football Stadium | Bruce Stadium |  |


| Adelaide | Brisbane | Melbourne |  |
| Hindmarsh Stadium | Brisbane Cricket Ground | Melbourne Cricket Ground |  |
Miehet

Neljä maata osallistuivat ensimmäistä kertaa jalkapallon olympiaturnaukseen: Honduras, Etelä-Afrikka, Tšekki ja Slovakia (pelasivat aikaisemmin yhdessä Tšekkoslovakiana.)
Miehet > Joukkueet

| 0 | 1 | 2 | 3 |
| --- | --- | --- | --- |
|  A-lohko  Australia   Honduras   Italia   Nigeria  |  B-lohko  Chile   Marokko   Etelä-Korea   Espanja  |  C-lohko  Kamerun   Tšekki   Kuwait   Yhdysvallat  |  D-lohko  Brasilia   Japani   Slovakia   Etelä-Afrikka  |
Miehet > Mitalistit

| 0 | 1 | 2 |
| --- | --- | --- |
| Kulta | Hopea | Pronssi |
|  Kamerun Samuel Eto’o Serge Mimpo Clement Beaud Aaron Nguimbat Joël Epalle Modeste M’Bami Patrice Abanda Nicolas Alnoudji Daniel Bekono Serge Branco Lauren Idriss Carlos Kameni Patrick M’Boma Albert Meyong Daniel N’Gom Kome Geremi Patrick Suffo Pierre Womé  |  Espanja David Albelda Iván Amaya Miguel Ángel Angulo Daniel Aranzubia Joan Capdevila Jordi Ferron Gabri Xavi Jesus María Lacruz Albert Luque Carlos Marchena Felipe Ortiz Carles Puyol José Mari Ismael Ruiz Raúl Tamudo Antonio Velamazán Unai Vergara  |  Chile Pedro Reyes Nelson Tapia Iván Zamorano Javier di Gregorio Cristian Álvarez Francisco Arrue Pablo Contreras Sebastián González David Henríquez Manuel Ibarra Claudio Maldonado Reinaldo Navia Rodrigo Núñez Rafael Olarra Patricio Ormazábal David Pizarro Rodrigo Tello Mauricio Rojas  |
Naiset

| 0 | 1 | 2 |
| --- | --- | --- |
| Kulta | Hopea | Pronssi |
|  Norja Gro Espeseth Bente Nordby Marianne Pettersen Hege Riise Kristin Bekkevold Ragnhild Gulbrandsen Solveig Gulbrandsen Margunn Haugenes Ingeborg Hovland Christine Bøe Jensen Silje Jørgensen Monica Knudsen Gøril Kringen Unni Lehn Dagny Mellgren Anita Rapp Brit Sandaune Bente Kvitland |  Yhdysvallat Brandi Chastain Joy Fawcett Julie Foudy Mia Hamm Kristine Lilly Tiffeny Milbrett Carla Overbeck Cindy Parlow Briana Scurry Lorrie Fair Michelle French Shannon MacMillan Siri Mullinix Christie Pearce Nikki Serlenga Danielle Slaton Kate Sobrero Sara Whalen |  Saksa Ariane Hingst Melanie Hoffmann Steffi Jones Renate Lingor  Maren Meinert Sandra Minnert Claudia Müller Birgit Prinz  Silke Rottenberg Kerstin Stegemann Bettina Wiegmann Tina Wunderlich Nicole Brandebusemeyer Nadine Angerer Doris Fitschen Jeannette Goette Stefanie Gottschlich Inka Grings  |
Riisivyöhyke

Riisivyöhykkeeseen kuuluvat osavaltiot vihreällä.
Riisivyöhyke (engl. Rice Belt) on alue Etelä-Yhdysvalloissa, johon kuuluu Arkansas, Louisiana, Mississippi ja Texas. Kaikki neljä osavaltiota tuottavat merkittävän määrän koko Yhdysvaltain riisistä. Nimeä voi verrata Keskilännessä sijaitsevaan Maissivyöhykkeeseen, joka tuottaa suuren määrän maan maissista.
Arkansas on Yhdysvaltain johtava riisintuottaja. Sitä seuraa Kalifornia (joka ei kuulu vyöhykkeeseen), Louisiana, Missouri (jakaa rajan vyöhykkeen kanssa, muttei kuulu siihen), Texas ja Mississippi.
Jukka Orma

| Jukka Orma |
| --- | --- |
 Jukka Orma Club Teatriassa, Oulussa vuonna 2011.
Henkilötiedot
Syntynyt: 19. joulukuuta 1956 (ikä 67)
Ammatti:  muusikko tuottaja
Muusikko
Taiteilijanimi:  Jyrki Heikko, Jack ”The Snake” Cascade, Juliano Orlando, El Pata Larga, Kalev Käärik, Jack ”The Snake” Barnhill, Goldbrain
Aktiivisena:  1977–
Tyylilajit:  rock jazz funk blues psykedeelinen rock iskelmä flamenco reggae tango ym.
Soittimet:  kitara kielisoittimet laulu bassokitara kosketinsoittimet saksofoni trumpetti pasuuna balafon huilu rumpukone
Yhtyeet:  Schlongi-kvartetti Money Kojo Band Madame George Underground Rock Orchestra Pedro's Heavy Gentlemen Bluesbringers Kingsnakes Mistakes Jimbo Hassisen kone Sielun Veljet Lepakon Zulut Mañana Bros. Joint Rollers Ismo Alanko Ihmemaassa Edward Vesala Sound & Fury Remu And His Allstars Voodoo Tango Otto Donner Free For All Remu Plays Hurriganes Raoul Björkenheim Apocalypso Revolution Soul Band Los Apartementos Roni Martin & Jukka Orma Tanssiinkutsu Remu & Hurriganes Voodootrio Piirpauke Stratus Organus  Ulf Krokfors' Orkester Duo Jag
  [ Muokkaa Wikidatassa ] [ ohje ]  
Jukka Tuomas Orma (s. 19. joulukuuta 1956) on helsinkiläinen kitaristi ja muusikko, joka aloitti uransa 1970-luvun loppupuolella.
Orman yhtyeisiin ovat kuuluneet muun muassa Madame George, Hassisen kone, Sielun Veljet, Hurriganes 2004–2006, Piirpauke 2008–2011, Edward Vesala Sound & Fury, Raoul Björkenheim Apocalypso, Revolution Soul Band, Pedro's Heavy Gentlemen, Roni Martin & Jukka Orma Tanssiinkutsu sekä muun muassa Markku Karjalaisen, Rauli Badding Somerjoen, Riki Sorsan, Remu Aaltosen, Jim Pembroken, M.A. Nummisen, Otto Donnerin ja Iiro Rantalan kokoonpanot. Hän on julkaissut neljä sooloalbumia.
Ura

Orma on vuosien varrella toiminut musiikin eri alueilla ja myös studiomuusikkona. Reijo Heiskasen erottua Hassisen Koneesta vuonna 1981 Orma liittyi yhtyeeseen vieden soundia psykedeeliseen suuntaan. Vuonna 1982 julkaistut Harsoinen teräs ja High Tension Wire enteilivät Sielun Veljet -yhtyettä. Hassisen Kone hajosi elokuussa 1982. Sielun Veljien tuotantoa on pidetty keskeisimpänä vaiheena Orman uralla tähän mennessäkenen mukaan?. Myös suuri osa Sielun Veljien kappaleista oli Ismo Alangon ja Orman yhteissävellyksiä.
Tuottajana Orma aiheutti hämmennystä hyvin erikoisella Balls-levytyksellä Jungle in a Barrel vuonna 1995. Levyn äänimaailmaa on pidetty yhtenä viime vuosikymmenien rajuimmista tuotannoistakenen mukaan?. Orman tuotantoa samalta ajalta olivat myös Veeti & The Velvets -yhtyeen levytykset.
Orma julkaisi ensimmäisen soololevynsä Kultahiekkaa (Seal on Velvet) vuonna 2003, ja siinä soittavat Orman lisäksi Sielun Veljissäkin vaikuttanut Alf Forsman rummuissa sekä Raoul Björkenheim bassossa. Vuonna 2004 julkaistiin Jukka Orman sovittama ja tuottama Roni Martin & Jukka Orma Tanssiinkutsu -levytys Pentti Saarikosken runoihin, ja se valittiin yhdeksi vuoden levyistä Helsingin Sanomissa. Samat sävellykset kuultiin Helsingin Juhlaviikkojen Huvilateltassa samana vuonna. Myöhemmin Orma on esiintynyt Black Motor & Jukka Orma sekä Jukka Orma Voodoo -kokoonpanoissa.
Orma on myös toiminut vuodesta 2006 lähtien monen albumin uudelleenmasteroijana yhdessä Roni Martinin kanssa. He ovat uudelleenmasteroineet ja -miksanneet muun muassa Sielun Veljien Otteita Tuomari Nurmion laulukirjasta -albumin ja Kansan parissa -livelevysarjan sekä Hassisen Koneen Jurot nuorisojulkkikset -kokoelmaboksin.
2008–2012 Orma isännöi ensin Käpylän ravintola Nyyrikissä, sitten Helsingin Kannelmäessä Kanneltalossa sekä viimeksi Korjaamon Vintillä VooDooKlubi-ohjelmailtoja.
Vuonna 2011 Orma oli mukana Sielun Veljien tehdessä paluukeikan Ilosaarirockissa sekä kiertueen Suomessa, Ruotsissa ja Virossa.
Marraskuussa 2012 ilmestyi Öisin olemme samanlaisia (TUM-A Records), jonka Orma sävelsi puolisonsa Anja Snellmanin runoihin. Orman trion lisäksi levyllä soittaa Otto Donnerin johtama jousisektio, jonka sovitukset ovat Donnerin ja Ulf Krokforsin käsialaa. Laulusolisteina Orman lisäksi Siiri Nordin, Maarit Hurmerinta ja Roni Martin. Tuottajana on Arto Tuunela.
Vuonna 2016 ilmestyi Orman soololevy Orman oppivuodet. Viimeisin Orman soololevy on tammikuussa 2022 ilmestynyt Argentiinan Pusta.
Nykyään Orma esiintyy yksinään kitaran kanssa laulaen omia kappaleitaan, yhdessä oman yhtyeensä (Ulf Krokfors, Mamba Assefa) kanssa, Stratus Organus -yhtyeessä (sähkökitara ja kirkkourut, Mikko Helenius) sekä vierailevana artistina monien yhtyeiden, mm. Black Motor Trion kanssa.
Orma on kirjoittanut säännöllistä kolumnia Muusikko-lehteen vuodesta 2010 sekä muita kirjoituksia eri lehtiin ja julkaisuihin, kuten historiikit Hassisen Koneen ja Sielun Veljien kokoomajulkaisuihin.
Orman oma radio-ohjelma Orman oppivuodet on pyörinyt Radio Helsingissä vuodesta 2011.
Ormalle myönnettiin taiteilijaeläke vuonna 2017.
Yksityiselämä

Orma syntyi lääketieteen ja kirurgian tohtori Esko Johannes Orman ja silmälääkäri Heta Liisa Talvitien perheen kolmantena lapsena.
Orma on kertonut julkisuudessa käyttäneensä ensin alkoholia teini-ikäisestä vuoteen 1985 ja sen jälkeen lähes kaikkia yleisimpiä huumeita heroiinia lukuun ottamatta. Hän kuitenkin lopetti niiden 30 vuotta kestäneen käytön vuonna 2005. Hän on naimisissa Anja Snellmanin kanssa.
Diskografia

Sielun Veljet
ks. Sielun Veljien diskografia
Pedro's Heavy Gentlemen
Pedro's Heavy Gentlemen (1980,  Kerberos)
Doing (1981,  Kerberos)
Eucalypso (1991,  Kerberos)
Hassisen kone
Harsoinen teräs (1982,  Poko Rekords)
High Tension Wire (1982,  Poko Rekords)
Jurot nuorisojulkkikset (2009,  sisältää yhtyeen kaikki albumit ja ekstraa, Poko Rekords)
Kojo
So Mean (1979,  Fazer Records)
Go All the Way (1981,  Fazer Records)
Remu
In the Spirit of Hurriganes (1995,  Fazer Records)
Taikakivi (1999,  Rip It Up)
Sticks and Stones (2004,  Wolfgang Records)
Soololevyt
Kultahiekkaa (2003,  Seal on Velvet/Poko Rekords)
Öisin olemme samanlaisia (2012,  TUM-A Records)
Orman oppivuodet (2016,  TUM-A Records)
Argentiinan Pusta (2022,  Emsalö Music)
Muut
Roni Martin & Jukka Orma Tanssiinkutsu: Maailmasta (2004,  Seal on Velvet/Poko Rekords)
Madame George: What’s Happening?!! (1977,  Love Records)
Jussi Raittinen: Jussi ja Kieku ja Kaiku (1979,  Levytuottajat)
Jim Pembroke: Party Upstairs (1981,  Johanna Kustannus)
Riki Sorsa: Changing Tunes (1981,  CBS Records)
Harri Marstio: Marstio (1982,  Kerberos)
Jimi Sumén: Paintbrush, Rock Penstemon (1993,  CMP Records)
Underground Rock Orchestra: Suomi nyt(t) (1993,  Eteenpäin!)
Otto Donner: Free for All (2000,  Love Records)
Sinkkonen: Liikkuvat maailmat (2006,  Seal on Velvet/Poko Rekords)
Piirpauke: Koli (2010,  Rockadillo)
Tuottajana

Balls: Balls (EP, 1989, Seal on Velvet/Poko Rekords)
Veeti & The Velvets: The Singles Collection (mini-LP, 1991, Seal on Velvet/Poko Rekords)
Keskustelumusiikkiorkesteri: Häät puutarhassa (yhdessä Keskustelumusiikkiorkesterin kanssa, 1992, Seal on Velvet/Poko Rekords)
Veeti & The Velvets: Brother Rap and Sister Soul (1993, Seal on Velvet/Poko Rekords)
Kosmonauts: Ydintuulee (1993, Seal on Velvet/Poko Rekords)
The Barnhill Boys: Hillbilly Spacecraft (yhdessä Janne Vikstenin kanssa, 1994, Parlophone)
Balls: Jungle in a Barrel (1995, Zen Garden)
Winha: Audiosexual Experience (EP, 1998, Seal on Velvet/Poko Rekords)
Winha: Important (2001, Seal on Velvet/Poko Rekords)
Roni Martin & Jukka Orma Tanssiinkutsu: Maailmasta (2004, Seal on Velvet/Poko Rekords)
Sielun Veljet: Otteita Tuomari Nurmion laulukirjasta (2007, Poko Rekords)
Sielun Veljet: Kansan parissa 1 (yhdessä Juha Nikulaisen kanssa, 2008, Poko Rekords)
Sielun Veljet: Kansan parissa 2 (yhdessä Juha Nikulaisen kanssa, 2008, Poko Rekords)
Sielun Veljet: Kansan parissa 3 (yhdessä Juha Nikulaisen kanssa, 2009, Poko Rekords)
Sielun Veljet: Kansan parissa 4 (yhdessä Juha Nikulaisen kanssa, 2009, Poko Rekords)
Aiheesta muualla

Jukka Orma & Black Motor -yhtyeen keikka-arvostelu Desibeli.netissä
Sielun Veljien epäviralliset kotisivut
Jukka Orma lauluntekijänä - Fono.fi
Jukka Orman sävellystuotanto Suomen äänitearkistossa (1901–1999)
Jukka Orman sanoitustuotanto Suomen äänitearkistossa (1901–1999)
Jukka Orman sävellystuotanto Kansalliskirjaston Finna-tietokannassa
Jukka Orman sanoitustuotanto Kansalliskirjaston Finna-tietokannassa
Hassisen kone
| --- | --- |
Studioalbumit:  Täältä tullaan Venäjä • Rumat sävelet • Harsoinen teräs • High Tension Wire
Kokoelmat:  1980–82 • Poko klassikot • Historia 1980–82 • Tarjolla tänään: Hassisen kone • Jurot nuorisojulkkikset – koko tuotanto, koko tarina 1980–1982 • Klassikot
Livealbumit:  Tuuliajolla (eli ballaadeja Saimaalta) • 20 vuotta myöhemmin – live 2000 • 40 vuotta myöhemmin - Ratinan stadion 2022
Singlet:  Hassisen kone • Rappiolla • Jurot nuorisojulkkikset • On jouluyö, nyt laulaa saa • Hiljaa virtaa veri
DVD:t:  Hassisen Kone - 20 vuotta myöhemmin • Saimaa-ilmiö
Katso myös:  Luettelo Hassisen Koneen kappaleista
Sielun Veljet
| --- | --- |
Studioalbumit:   Hei soturit  L'amourha  Kuka teki huorin  Suomi – Finland  Softwood Music Under Slow Pillars  Otteita Tuomari Nurmion laulukirjasta 
EP:t:   Lapset  Onnenpyörä 
Livealbumit:   Sielun Veljet  Kansan parissa 1  Kansan parissa 2  Kansan parissa 3  Kansan parissa 4 
Kokoelmat:   Poko klassikot  Myytävänä!  Aina nälkä – Veljien 20 pahinta hittiä 
Musiikkiboksit:  Musta laatikko
Tribuuttialbumit:  Säkenöivää voimaa
DVD:t:  Sielun Veljet DVD
Katso myös:  L'Amourder
Hurriganes
| --- | --- |
Studioalbumit:   Rock and Roll All Night Long  Roadrunner  Crazy Days  Hot Wheels  Tsugu Way  Hanger  Jailbird  10/80  Fortissimo  Rockin’  Seven Days, Seven Nights  Hurrygames  30th Anniversary  Electric Play 
Livealbumit:   Live at Metropol  Live in Stockholm 1977  Live in Hamina 
Kokoelmat:   Sixteen Golden Greats  Hurrigane By The Hurriganes  20 Golden Greats  1978–1984  Rockin’ Tonight – 18 All Time Hits  The Legacy  20 suosikkia – Get On  Double Trouble  25 Golden Greats  20 suosikkia – Muskogee  20 suosikkia – Let's Go Rocking Tonight  Scandia Years 1977–1984  Rock Rock Tonight  30 Golden Greats 
VHS/DVD:   Oowee – Oohla  Rock’n’Roll All Night Long 1973–1988 
Filmografia:   Kuumat kundit  Ganes
Reggie Wayne

| Reggie Wayne |
| --- | --- |

Henkilötiedot
Syntynyt: 17. marraskuuta 1978 New Orleans, LA
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  90 kg
Pelipaikka:  laitahyökkääjä
Pelinumero:  87
Pelaajaura
Seurat:  Indianapolis Colts
NFL-varaus:  30. varaus, 2001 Indianapolis Colts
Pääsarjaura:  2001–2014
Reginald "Reggie" Wayne (s. 17. marraskuuta 1978, New Orleans, Louisiana) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa ajan NFL-liigan Indianapolis Coltsia.
Wayne on valittu kuudesti AFC-konferenssin joukkueeseen NFL:n tähdistöotteluun Pro Bowliin. Hän voitti Coltsin kanssa Super Bowl XLI:n vuonna 2007.
Järvikaislat

| Järvikaislat |
| --- | --- |
 Järvikaisla (Schoenoplectus lacustris)
Tieteellinen luokittelu
Kunta::  Kasvit  Plantae
Alakunta::  Putkilokasvit  Tracheobionta
Kaari::  Siemenkasvit Spermatophyta
Alakaari::  Koppisiemeniset  Magnoliophytina
Luokka::  Yksisirkkaiset  Liliopsida
Lahko::  Poales
Heimo::  Sarakasvit  Cyperaceae
Suku::  Järvikaislat Schoenoplectus  (Rchb.) Palla
Katso myös
   Järvikaislat Wikispeciesissä   Järvikaislat Commonsissa 
Infobox OKNimi-testi OK: 
Järvikaislat eli putkikaislat (Schoenoplectus) on sarakasvien (Cyperaceae) heimoon kuuluva suku. Siihen kuuluu 77 lajia, joita tavataan eri puolilla maailmaa. Merikaislat (Bolboschoenus) luetaan toisinaan järvikaislojen sukuun kuuluviksi, ja jotkin järvikaisla- ja merikaislalajit voivat risteytyä keskenään.
Järvikaislat ovat monivuotisia ruohokasveja, joiden maavarsi kiemurtelee pitkin vedenpohjaa. Niiden varsi on vihreä tai sinivihreä, täyteinen ja haaraton sekä yleensä lehdetön. Veden alla kasvavat lehdet ovat kapeita ja 2-4 mm leveitä.
Järvikaislojen tieteellinen nimi tulee kreikan kielen sanoista schoinos (suom. kaisla tai ruoko) ja plectos (suom. matto). Jälkimmäinen osa voi liittyä joko kasvin kasvutapaan tai käyttöön mattojen punomisessa.
Lajeja

Schoenoplectus americanus – amerikankaisla
Schoenoplectus californicus – totorakaisla
Schoenoplectus corymbosus
Schoenoplectus lacustris – järvikaisla
Schoenoplectus maritimus – merikaisla (syn. Bolboschoenus maritimus)
Schoenoplectus supinus – sykerökaisla
Schoenoplectus tabernaemontani – sinikaisla
Schoenoplectus tabernaemontani 'Zebrinus' – kirjosinikaisla
Schoenoplectus triqueter – särmäkaisla
Aiheesta muualla

Kassu – Kasvien suomenkieliset nimet: Järvikaislat (Schoenoplectus)
ITIS: Schoenoplectus (englanniksi)
Kansallinen Sun Yat-senin yliopisto

| Kansallinen Sun Yat-senin yliopisto> 國立中山大學 |
| --- | --- |
 Yliopiston päärakennuksen portti
 engl. National Sun Yat-sen University 
Perustettu:  1980
Tyyppi:  kansallinen yliopisto
Henkilökunta:  531
Opiskelijoita:  9999
Sijainti:   Kaohsiung,  Taiwan
Sivusto:  https://www.nsysu.edu.tw
Kansallinen Sun Yat-senin yliopisto (kiin.: 國立中山大學; pinyin: Guólì Zhōngshān Dàxué) on Kaohsiungin kaupungissa, Taiwanissa sijaitseva julkinen yliopisto. Vuoden 2021 QS maailman yliopistojen vertailussa yliopisto sijoittui 9. sijalle Taiwanissa ja 416. sijalle koko maailmassa.
Historia

1970-luvulla Taiwanin kokema nopea taloudellinen kasvu alkoi herättää kysymyksiä uuden yliopiston tarpeesta maan eteläosissa, joka oli jäänyt väestön koulutustasossa pahasti pohjoista jälkeen. Uusi yliopisto aloitti toimintansa vuonna 1980 ja se nimettiin Kiinan tasavallan perustajan, Sun Yat-senin, mukaan. Yliopiston ensimmäiseksi presidentiksi nimitettiin Lee Huan.
Nykyään

Yliopisto koostuu seitsemästä tiedekunnasta:
Vapaiden taiteiden tiedekunta
Luonnontieteiden tiedekunta
Tekniikan tiedekunta
Hallintotieteiden tiedekunta
Meritieteellinen tiedekunta
Sosiaalitieteiden tiedekunta
Si–Wan -tiedekunta
Vuonna 2021 yliopistossa oli 9999 opiskelijaa ja sen palveluksessa oli 531 henkilöä.
Kalle Rentto

| Kalle Rentto> Henkilötiedot |
| --- | --- |
Koko nimi:  Kalle Toivo Edvard Rentto
Syntynyt: 7. helmikuuta 1972 (ikä 52) Tampere, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä/Sentteri
Pituus:  202 cm
Pelaajaura
Seurajoukkueet
1993–1999:   Kouvot
Kalle Toivo Edvard Rentto (s. 7. helmikuuta 1972 Tampere) on suomalainen pääsarjauransa lopettanut koripalloilija.
Ura

Rentto syntyi Tampereella, mutta aloitti koripallon Hyvinkään Tahkossa. Hän aloitti pääsarjauransa kaudella 1993–1994 Kouvojen paidassa ja edustikin koko pääsarjauransa ajan seuraa. Tulokaskausi oli tilastollisesti hänen parhaansa pääsarjassa, sillä hän teki 6,8 pistettä ottelua kohden. Kouvoissa Rentto voitti SM-kultaa vuosina 1994–1995 sekä 1998–1999. Lisäksi Rentto saavutti SM-hopeaa kahdesti uransa aikana. Kauden 1998–1999 päätteeksi hän lopetti pääsarjauransa.
Aiheesta muualla

Korisliigan pelaajaprofiili
Kalle Rissanen

Kaarlo Lauri (Kalle) Rissanen (21. heinäkuuta 1885 Tampere – 19. maaliskuuta 1958 New York, Yhdysvallat) oli suomalainen työväenliikkeen kirjailija, joka muutti siirtolaisena Yhdysvaltoihin. August Strindbergiltä vaikutteita saanut Kalle Rissanen kirjoitti Suomessa asuessaan runoja ja kertomuksia sanomalehtiin ja muihin julkaisuihin. Yhdysvalloissa hän julkaisi muun muassa kertomuskokoelman Tyhjät myllyt ja romaanin Valkeat kädet.
Teoksia

Kaunis myllytyttö : poutapäiväin tarina, saksankielisestä alkutekstistä mukaili suomeksi Kalle Rissanen, Työväen näytelmäkirjasto n:o 21.  Kansan lehti, Tampere 1912
Tyhjät myllyt : satiireja ja novelleja.  Työkansan kustannusyhtiö, Port Arthur, Ontario, Kanada 1913 (Teos online-muodossa Internet Archivessa)
Bileamin aasi : pääsiäiskomedia : mukaelma 1:ssä näytöksessä, Työväen näytelmäkirjasto n:o 32.   Tampereen työväen sanomalehti Oy 1914
Valkeat kädet : jutelmia ja satiireja miehelle tämän päivän naisesta.    Amerikan suom. sos. kustannusliikkeet, Superior, Wisconsin 1915
Amerikan suomalaisia.    Amerikan suom. sos. kustannusliikkeet, Superior, Wisconsin 1924 (Teos online-muodossa Internet Archivessa)
Puuveitsellä kultaa vuolemassa.    Työväen kirjallisuuden edistämisyhdistys, Helsinki 1924
Ihminen ei elä ainoastaan leivästä : osuustoiminta työväenliikkeestä.   Co-operative Central Exchance, Superior, Wisconsin 1925
Juustoparooni.    Amerikan suom. sos. kustannusliikkeet, Superior, Wisconsin 1927 (Teos online-muodossa Internet Archivessa)
Nauru hyvälle, nauru pahalle : tamperelaisia pienoiskuvia vuosisadan taitteen ajoilta.     Tampere-seura 1956
Aiheesta muualla

Rissasen elämäkerta Kansallisbiografiassa
Riistakolmio

Riistakolmio on riistakantojen seurantaan kehitetty arviointimenetelmä. Riistakolmio on maastoon merkitty tasasivuinen kolmio, jonka sivut ovat 4 km pitkät. Kolmiossa suoritetaan riistanlaskenta kaksi kertaa vuodessa. Kesällä lasketaan kanalintujen määrät ja talvella niiden lisäksi myös nisäkkäät. Laskentatuloksia tarvitaan arvioitaessa riistan metsästettävyyttä vuosittain. Samaa riistakolmiota käytetään vuodesta toiseen.
Aiheesta muualla

Luonnonvarakeskus- Riistakolmiot
Kahtoilampi

| Kahtoilampi |
| --- | --- |
Valtiot:  Suomi
Maakunnat:  Kanta-Hämeen maakunta
Koordinaatit:  61°00′14″N, 24°24′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajanselän alue‎ (35.23)
Laskuoja:  ei laskuojaa 
Järvinumero:  35.232.1.007
Mittaustietoja
Pinnankorkeus:  90,6  m 
Rantaviiva:  0,673 km 
Pinta-ala:  2,382  ha 
 fiKahtoilampi 
Kahtoilampi  eli myös Kahtolampi  on Kanta-Hämeessä Hämeenlinnan Tiiriönmäessä sijaitseva pieni järvi.